India ready to take on Pak in Asia Cup: Rohit Sharma
దాయాది పాక్‌పై విజయం సాధిస్తాం
టి20 ఆసియా కప్ మ్యాచ్ లో దాయాది దేశం పాకిస్థాన్ ను తక్కువ అంచనా వేయడం లేదని టీం ఇండియా క్రికెటర్ రోహిత్ శర్మ చెప్పాడు
TNN | Updated:
Feb 27, 2016, 04:01PM IST
టి20 ఆసియా కప్ మ్యాచ్ లో దాయాది దేశం పాకిస్థాన్‌ను తక్కువ అంచనా వేయడం లేదని టీం ఇండియా క్రికెటర్ రోహిత్ శర్మ చెప్పాడు. తమ ప్రధాన ప్రత్యర్థి పాకిస్థానేనన్నాడు. ఆ దేశాన్ని ఎలా ఎదుర్కోవాలో టీం ఇండియాకు బాగా తెలుసునని, అందుకు తగ్గట్టుగానే జట్టు పూర్తిగా సిద్ధపడిందని చెప్పాడు. భారత జట్టు తన చిరకాల ప్రత్యర్థి పాకిస్థాన్‌తో శనివారం నాడు గ్రుప్ లీగ్ మ్యాచ్ లో తలపడుతున్న సంగతి తెలిసిందే. ఆ జట్టును తాము తేలిగ్గా తీసుకోవడం లేదని స్పష్టం చేశాడు. పాకిస్థాన్ సూపర్ లీగ్ సహా పలు అంతర్జాతీయ టి20 మ్యాచ్ ల్లో ఆ దేశ జట్టు పాల్గొని మంచి అనుభవంతో ఉందన్నాడు. ఇదిలా ఉండగా పాక్ కెప్టెన్ షాహిద్ అఫ్రిది మాట్లాడుతూ తమ బౌలర్ల సత్తాపై పూర్తి నమ్మకాన్ని కనబరిచాడు. తమ బౌలర్లు భారత బ్యాట్స్‌మెన్ల పనిపడతారనే విశ్వాసం తనకు ఉందని తెలిపాడు.